Juri Šatunov
Juri Vassiljevitš Šatunov (vene keeles Юрий Васильевич Шатунов, kodanikunimega Klimenko (Клименко); 6. september 1973 Kumertau, Baškortostan – 23. juuni 2022 Domodedovo, Moskva oblast) oli vene poplaulja. Ta sai tuntuks 1980. aastate lõpus nii Venemaal kui ka mujal Euroopas, kui oli aastatel 1986–1991 ansambli Laskovõi Mai solist. Ta käis 2016. aasta mais oma kontserditurnee raames esinemas ka Eestis, andes kontserdi Tallinnas Nordea Kontserdimajas, Tartus Vanemuise Kontserdimajas ja Jõhvis Jõhvi Kontserdimajas.